**Z Á P I S N I C A**

**zo zasadnutia komisie kultúry a cirkvi pri MsZ v Šamoríne**

**zo dňa 12.05.2021**

**Prítomní:** Varju Péter, Pirk Ilona, Méry János, Varga Renáta, Hegyi Brigitta, Juhász Tibor

**Pozvaní hostia:** Méry Erzsébet, Balheim Henrietta

**Program zasadnutia:**

1. **Určenie názvov ulíc v novej štvrti Labyrint**
2. **Rôzne**
3. **Záver**

Predseda komisie po privítaní všetkých prítomných členov komisie a hostí otvoril rokovanie. Navrhol, aby kvôli hosťom bolo poradie programu zasadnutia zmenený a najprv pristúpili k bodu č. 2 a až potom k bodu č. 1. Členovia nemali k tejto zmene žiadne námietky.

***k bodu č. 2***

a./ Na zasadnutí sa zúčastnili aj dvaja hostia, Méry Erzsébet a Balheim Henrietta, ktorí prišli na zasadnutie komisie kultúry s cieľom vyzdvihnúť dôležitosť zachovania kultúrnej svojráznosti mestského cintorína v Šamoríne. Méry Erzsébet vo svojom vystúpení okrem iného uviedla, že vo všeobecnosti sú cintoríny špecifickým kultúrnym fenoménom každej krajiny, regiónu, mesta či obce. Architektonicko-sochárske kvality pomníkov nachádzajúce sa v nich, sú prejavom kultúry bývalých obyvateľov daného miesta k svojim zosnulým a tak i významným svedectvom jednotlivých historických dôb a obrazom premien ich hodnotových kritérií.

Uviedla ďalej, že Mestský cintorín v Šamoríne, ktorý sa nachádza na Cintorínskej ulici, patrí medzi najstaršie a najkrajšie cintoríny na Žitnom ostrove a zatiaľ je stále jedným pomerne kompaktným zachovalým celkom. Toto pietne miesto vzniklo v roku 1772 na základe nariadenia cisárovnej Márie Terézie, ktorá zrušila vnútromestské cintoríny v blízkosti kostolov z hygienických dôvodov. Pôvodne bol bez oplotenia a bol rozdelený na katolícku, evanjelickú, kalvínsku a neskôr aj židovskú časť. Svojou celistvosťou a kvalitou zachovalých historických náhrobníkov má veľkú výpovednú hodnotu o histórií mesta a o kultúrnej vyspelosti jeho minulých obyvateľov. Umožňuje komplexne nahliadnuť do vývoja architektonicko-sochárskych náhrobných diel, ktoré sú nositeľmi kultúrno-historických svedectiev jednotlivých dôb minulých a preto je potrebné a opodstatnené toto dedičstvo zachovať pre budúce generácie, ako aj pre zachovanie identity samotného mesta Šamorín. Nehovoriac o tom, že sú tu pochované aj významné osobnosti náboženského, verejného, kultúrneho a spoločenského života mesta. Pod mohutnými gaštanmi, ktoré vysadili vojaci zo zajateckých táborov po 1. svetovej vojne, sú ukryté osudy a príbehy ľudí, ktorí tu navždy odpočívajú. Mnohí už upadli do zabudnutia a práve nápisy na náhrobných kameňoch, ktoré sú prevažne v maďarčine, zachovávajú ich spomienku.

Navrhujú preto, aby Mesto Šamorín urobil kroky k zachovaniu a záchrane týchto historických artefaktoch pred zničením, zbúraním alebo samovoľným rozpadnutím. Apelujú na členov komisie, aby sa s tým začali zaoberať a čím skôr vytvorili účinný a efektívny plán záchrany.

Predseda komisie sa poďakoval hosťom za prednesený príspevok. Komisia sa zhodla na tom, že na riešenie tejto problematiky treba vytvoriť tím z radov poslancov, ktorý preštuduje existujúce VZN mesta a odporučil MsZ prijať nové opatrenia na záchranu historických artefaktov nachádzajúcich sa v Mestskom cintoríne Šamorín.

b./ Členka komisie, Pirk Ilona, oboznámila komisiu s existenciou „Malého technického múzea Zemné“, ktoré zhromažďuje rôzne výdobytky vedy a techniky už niekoľko rokov. Viac ako 300-dielna expozícia obsahuje zariadenia vyrobené od 40-tych rokov 20. storočia až po nedávnu minulosť. Toto múzeum založil jeden z obyvateľov mesta Šamorín. Pirk Ilona navrhla komisií nájsť pre toto múzeum priestory v Šamoríne, aby sa múzeum mohlo presťahovať sem do mesta a tak umožniť väčšiemu počtu záujemcov (napr. aj žiakom jednotlivých škôl v Šamoríne a blízkom okolí) navštíviť jeho expozíciu. Členovia komisie sa zhodli na tom, že ak nájdu vhodné priestory, podporia presťahovanie tohto múzea do Šamorína, lebo by bola škoda takýto unikát stratiť a neumožniť novej generácií oboznámiť sa s našou technickou minulosťou.

c./ Predseda komisie navrhol, aby na soche kráľa Mateja boli umiestnené tabule s popisom dôvodu návštevy kráľa Mateja v Šamoríne v štyroch jazykoch. Na jednej tabule by bol text v nemčine a v slovenčine a na druhej v maďarčine a v angličtine. Tieto tabule by mali byť hotové do októbra 2021 a realizáciou by mali byť oslovení tunajší majstri. Komisia vyjadrila jednohlasný súhlas s realizáciou tohto projektu.

***k bodu č. 1***

Predseda komisie oznámil členom komisie, že si treba navrhnúť názvy pre dve nové ulice, ktoré vznikli v novej štvrti mesta vo štvrti Labyrint. Členovia komisie po krátkej diskusií navrhli nasledovné pomenovanie:

1. Úszori utca – Úzorská ulica
2. Khín Antal utca – Ulica Antala Khína

Členovia komisie sa jednohlasne dohodli, že vyššie uvedené názvy ulíc budú odporúčať pre Mestské zastupiteľstvo na schválenie.

***k bodu č. 3***

Na záver sa predseda komisie poďakoval prítomným za účasť a ukončil rokovanie.

Zapísala: I. Almási

PaedDr. Varju Peter

predseda komisie